โบรกแนะถือ FSMART เป้า 10.50 บ. มองบวก “ตู้เต่าบิน” หนุนผลงานโตระยะยาว
โบรกแนะถือ FSMART เป้า 10.50 บ. มองบวก "ตู้เต่าบิน" ดีมานด์แข็งแกร่ง-หนุนผลงานโตระยะยาว
โบรกแนะถือ FSMART เป้า 10.50 บ. มองบวก "ตู้เต่าบิน" ดีมานด์แข็งแกร่ง-หนุนผลงานโตระยะยาว
28 ก.พ. 2565

บล.ฟินันเซีย ไซรัส ระบุในบทวิเคราะห์วันนี้(28 ก.พ.2565) ว่า  บริษัท ฟอร์ท สมาร์ท เซอร์วิส จำกัด (มหาชน) หรือ FSMARTกำไรสุทธิไตรมา 4/2565 อยู่ที่ 81 ล้านบาท (14.5% เทียบไตรมาสก่อนหน้า ลดลง 26.3% เทียบช่วงเดียวกันของปีก่อน) ต่ำกว่าคาดที่ 104 ล้านบาท สาเหตุหลักมาจากรายได้การให้บริการโอนเงินและเติมเงิน E-Wallet โตไม่ทัน รายได้ที่ลดลงจากการให้บริการเติมเงินมือถือ ส่วนหนึ่งมาจาก COVID-19 ที่ทำให้ ลูกค้าชะลอการใช้งานตู้บุญเติม และอีกส่วนนึ่งมาจากเทรนด์  Cashless ที่เริ่มรุนแรง ขึ้น ทำให้รายได้ไตรมาส 4/2564 ทำได้เพียง 622 ล้านบาท (ลดลง 1% เทียบไตรมาสก่อนหน้า,ลดลง 11.7% เทียบช่วงเดียวกันของปีก่อน) ส่วนอัตรากำไรขั้นต้นยังอยู่ในระดับปกติที่ 19.2% ส่วน %SG&amp;A to Sales ปรับตัวเพิ่มขึ้นจาก รายได้ที่ลดลงเป็น 12.2% จาก 11.2% ใน 3/2564 และ 10% ในไตรมาส 4/2563
โดยเป้าหมายการขยายตู้เต่าบินเดิม 20,000 ตู้ ภายในปี 2566 มองว่าน่าจะถูกเลื่อนออกไป เหตุจากการขาดแคลนชิ้นส่วนอะไหล่บางพาร์ท ทำให้การขยายในปี 2565 ทำไม่ได้ตามแผน โดยปรับคาดการณ์การขยายตู้เต่าบินในปี 2565 ลดลงเหลือ เพียง 4,000 ตู้ ตั้งแต่บทวิเคราะห์ครั้งล่าสุด (08/02/2022) จากแผนเดิมที่ 9,000
อย่างไรก็ตาม เห็นดีมานด์เต่าบินที่แข็งแกร่ง ตัวเลขชี้วัดต่างๆ สำหรับตู้เต่าบินที่ ให้บริการ ณ ปัจจุบัน ปรับตัวดีขึ้นเรื่อยๆ ทั้งราคาขายเฉลี่ยต่อแก้วหรือปริมาณขาย เฉลี่ยต่อวัน ทำให้เรามีมุมมองในระยะยาวที่เป็นบวก ปัญหาเรื่องการขยายในช่วงนี้ อาจจะทำให้ผลประกอบการผิดคาดไปบ้าง แต่ถือว่าเป็น Happy Problem ซึ่งอาจเป็นโอกาสในการลงทุนระยะยาว ที่มีผลตอบแทนคุ้มความเสี่ยง
สำหรับภาพรวมยังคงเดิมมองว่าธุรกิจตู้บุญเต็ม จะทรงตัวไปได้อีก 3 ปี ก่อนที่จะค่อยๆ ลดลงจนเหลือศูนย์ในปี  2574 ในระหว่างนี้ เต่าบินถือเป็น S-Curve ใหม่ของบริษัท ที่คาดว่ามีนัยสำคัญต่อผลประกอบการโดยรวม ทั้ง Barrier to Entry ที่สูง และดีมานด์ที่แข็งแกร่ง โดยเชื่อว่าสมมติฐานของทั้งของตู้บุญเติมและตู้เต่าบิน ค่อนข้าง Conservative มีโอกาสเห็นอัพไซด์ในอนาคต ประเมินมูลค่าหุ้น ด้วยวิธี Sum-of-the-Part ดังนี้ 1) มูลค่าธุรกิจตู้บุญเติม ใช้วิธีประเมิน DCF. (WACC 7.4%, No Terminal Value at 2031) ได้มูลค่าต่อหุ้นปี 2565 ที่ 4.70 บาท 2) มูลค่า ธุรกิจตู้เต่าบินตามสัดส่วน (FSMART ถือหุ้น 19.3%) ใช้ PE Multiple อ้างอิง PE 30x ได้มูลค่าต่อหุ้นปี 2565 ที่ 5.80 บาท เบ็ดเสร็จ รวมกันได้ราคาเป้าหมายปี 2565 ของ FSMART ที่ 10.50 บาท ปรับคำแนะนำขึ้นเป็น “ถือ